দিল্লির ঘটনার পর এখন কী পরিস্থিতি লালকেল্লার সামনে?

ওয়েব ডেস্ক : সোমবার সন্ধ্যায় রাজধানী দিল্লিতে (Delhi) ঘটে গিয়েছে ভয়াবহ ঘটনা। ভয়াবহ বিস্ফোরণে কেঁপে ওঠে নয়াদিল্লির লালকেল্লা (Red Fort) মেট্রো স্টেশন সংলগ্ন এলাকা। এই ঘটনায় একাধিক মানুষের মৃত্যু (Death) হয়েছে। তবে সেই সংখ্যা কত? সে বিষয়ে এখনও পর্যন্ত স্পষ্ট খবর পাওয়া যায়নি। অন্যদিকে এই ঘটনায় আহত হয়েছেন অনেকে। সোমবার সন্ধ্যার পর মঙ্গলবার সকাল থেকে থমথমে পরিস্থিতি রয়েছে সেখানে। এই ঘটনায় চাঞ্চল্যের পাশাপাশি সাধারণ মানুষের মধ্যে আতঙ্কের সৃষ্টি হয়েছে। এই ঘটনায় সমস্ত মেট্রো শহরগুলিতে হাই অ্যালার্ট জারি করা হয়েছে কেন্দ্রের তরফে।

বিস্ফোরণের ঘটনায় ইতিমধ্যে ইউএপিএ এবং বিস্ফোরক আইনে মামলা রুজু করা হয়েছে দিল্লি পুলিশের (Delhi Police) তরফে। এদিন নিরাপত্তা ব্যবস্থা খতিয়ে দেখতে সকাল ১১ টায় অন্যান্য প্রশাসনিক আধিকারিকদের সঙ্গে বৈঠকে বসেছেন। সূত্রের খবর, এ বৈঠকে স্বরাষ্ট্রসচিব, ও গোয়েন্দা ব্যুরো (আইবি)-এর প্রধান, এনআইএ-র ডিজি, দিল্লির পুলিশ কমিশনারের উপস্থিত। কাশ্মীর থেকে ভিডিয়ো কলে জম্মু-কাশ্মীরের ডিজি যোগ দেবেন বলে সূত্রের খবর।

আরও খবর : দিল্লি কাণ্ড নিয়ে উচ্চ পর্যায়ের নিরাপত্তা পর্যালোচনা বৈঠকে অমিত শাহ

তদন্তকারী সূত্রে খবর, সোমবার সন্ধ্যায় বিস্ফোরণের আগে বিকেল ৪টের দিকে ঘাতক গাড়িটি প্রবেশ করে সুনহেরি মসজিদের পার্কিং লটে। সেই সময় ওই ঘাতক গাড়িতে ছিলেন একজন। সেখানে প্রায় ৩ ঘন্টা গাড়ি দাঁড়িয়েছিল। তার পরেই ঘাত গাড়িটি আসে নয়াদিল্লির লালকেল্লা মেট্রো স্টেশন সংলগ্ন এলাকায়। তার পর সেখানে ঘটে এই ভয়াবহ বিস্ফোরণ। তদন্তকারীরা অনুমান করছেন, এর নেপথ্যে জইশ-ই-মহম্মদের হাত থাকতে পারে।

প্রসঙ্গত, সোমবার সন্ধ্যায় ভয়াবহ বিস্ফোরণে (Delhi) কেঁপে ওঠে নয়াদিল্লির লালকেল্লা (Red Fort incident) মেট্রো স্টেশন সংলগ্ন এলাকা। ব্যস্ত সময়ে পার্কিং লটে দাঁড়িয়ে থাকা একটি গাড়িতে আচমকা বিস্ফোরণ হয়। আর মুহূর্তের মধ্যেই আগুন ছড়িয়ে পড়ে পাশে থাকা আরও পাঁচটি গাড়িতে। বিকট শব্দে কেঁপে ওঠে গোটা এলাকা। এই ঘটনায় মৃত্যু হয়েছে বহু মানুষের। আহত হন অনেকে। আর এই ঘটনাকে ঘিরে জঙ্গি নাশকতার সম্ভাবনার কথা উড়িয়ে দিচ্ছেন না তদন্তকারীরা।